**Výbor Národnej rady Slovenskej republiky**

**pre sociálne veci**

Číslo: PREDS-223/2022  **87.** schôdza výboru

**V ý p i s**

**zo zápisnice z rokovania 87. schôdze Výboru Národnej rady Slovenskej republiky**

**pre sociálne veci konanej dňa 9. novembra 2022**

Výbor Národnej rady Slovenskej republiky pre sociálne veci prerokoval zákon zo 4. októbra 2022 o profesionálnych náhradných rodičoch a o zmene a doplnení niektorých zákonov, vrátený prezidentkou Slovenskej republiky na opätovné prerokovanie Národnou radou Slovenskej republiky **(tlač 1287)** a na návrh spravodajcu výbor hlasoval o návrhu uznesenia uvedeného v prílohe.

Z celkového počtu 12 poslancov bolo prítomných na hlasovaní 8 poslancov. Za návrh predneseného uznesenia hlasovali 3 poslanci, 1 poslanec bol proti a 4 poslanci sa zdržali hlasovania.

Výbor Národnej rady Slovenskej republiky pre sociálne veci **neprijal uznesenie,** keďže návrh uznesenia **nezískal súhlas nadpolovičnej väčšiny všetkých poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov a  čl. 84 ods. 3 Ústavy Slovenskej republiky.

**Vladimír Ledecký**

**predseda výboru**

**overovatelia výboru:**

**Lucia Drábiková**

**Erik Tomáš**

**PRÍLOHA**

**Výbor Národnej rady Slovenskej republiky**

**pre sociálne veci**

Číslo: PREDS-223/2022  **87.** schôdza výboru

**Návrh**

**Uznesenie**

**Výboru Národnej rady Slovenskej republiky**

**pre sociálne veci**

**z 9. novembra 2022**

k zákonu zo 4. októbra 2022 o profesionálnych náhradných rodičoch a o zmene a doplnení niektorých zákonov, vrátený prezidentkou Slovenskej republiky na opätovné prerokovanie Národnou radou Slovenskej republiky **(tlač 1287)**

**Výbor Národnej rady Slovenskej republiky pre sociálne veci**

1. **prerokoval**

**pripomienku prezidentky** uvedenú v III. časti rozhodnutia prezidentky Slovenskej republiky z 25. októbra 2022 č. 4896-2022-KPSR:

V čl. I schváleného zákona v § 8 ods. 3 sa vypúšťajú písmená b) a c).

Doterajšie písmeno d) sa označuje ako písmeno b).

1. **odporúča**

**Národnej rade Slovenskej republiky**

zákon zo 4. októbra 2022 o profesionálnych náhradných rodičoch a o zmene a doplnení niektorých zákonov, vrátený prezidentkou Slovenskej republiky na opätovné prerokovanie Národnou radou Slovenskej republiky **(tlač 1287)** pri opätovnom prerokúvaní **schváliť** v znení **pripomienky prezidentky Slovenskej republiky a prijatého pozmeňujúceho návrhu:**

V čl. VI sa slová „1. novembra 2022“ nahrádzajú slovami „1. decembra 2022“.

V súvislosti s posunom termínu účinnosti sa vykonajú tieto úpravy v prechodných ustanoveniach:

* v čl. I, § 41 ods. 1, ods. 3 až 7, § 42 ods. 1 až 5 a 7, § 43 a § 44 sa slová „1. november 2022“ vo všetkých tvaroch nahrádzajú slovami „1. december 2022“ v príslušnom tvare,
* v čl. I, § 41 ods. 3 sa slová „31. októbra 2024“ nahrádzajú slovami „30. novembra 2024“.
* v čl. I, § 41 ods. 7 sa slová „31. októbru 2022“ nahrádzajú slovami „30. novembru 2022“,
* v čl. I, § 42 ods. 2 a 3 sa slová „15. novembra 2022“ nahrádzajú slovami „15. decembra 2022“.

Navrhuje sa posunutie účinnosti vzhľadom na to, že vrátený zákon mal nadobudnúť účinnosť 1. novembra 2022.

1. **ukladá**

predsedovi výboru, aby výsledky rokovania Výboru Národnej rady Slovenskej republiky pre sociálne veci spolu s výsledkami rokovania Ústavnoprávneho výboru Národnej rady Slovenskej republiky, ktorý tento vrátený zákona prerokoval, spracoval do písomnej spoločnej správy výborov Národnej rady Slovenskej republiky a predložil ju na schválenie gestorskému výboru.